ILINK พุ่ง 9% เก็งฯ ผลงานไตรมาส 1 โตกว่า 30% โบรกฯ ปรับกำไรปี 64-65 เพิ่ม
ILINK พุ่ง 9% เก็งฯ ผลงานไตรมาส 1 โตกว่า 30% โบรกฯ ปรับกำไรปี 64-65 เพิ่ม ล่าสุดอยู่ที่ 5.90 บาท บวก 0.50 บาท หรือ 9.26% มูลค่าซื้อขาย 94.64 ล้านบาท
ILINK พุ่ง 9% เก็งฯ ผลงานไตรมาส 1 โตกว่า 30% โบรกฯ ปรับกำไรปี 64-65 เพิ่ม ล่าสุดอยู่ที่ 5.90 บาท บวก 0.50 บาท หรือ 9.26% มูลค่าซื้อขาย 94.64 ล้านบาท
29 เม.ย. 2564

ผู้สื่อข่าวรายงานว่า ราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ล่าสุด ณ เวลา 15.11 น. อยู่ที่ 5.90 บาท บวก 0.50 บาท หรือ 9.26% สูงสุดที่ 6.35 บาท ต่ำสุดที่ 5.30 บาท ด้วยมูลค่าซื้อขาย 94.64 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ วานนี้ (27 เม.ย.2564) โดยคาดผลการดำเนินงานไตรมาส 1/2564 ของ ILINK ว่าอาจมีกำไรสุทธิ 82 ล้านบาท เพิ่มขึ้น 34% เมื่อเทียบจากปีก่อน และเพิ่มขึ้น 639% เมื่อเทียบจากไตรมาสก่อน หากไม่รวมผลของอัตราแลกเปลี่ยนในไตรมาส 1/2563 ที่กำไร 71 ล้านบาท และไตรมาส 4/2563 ที่กำไร 70 ล้านบาท คาดธุรกิจปกติจะมีกำไรฟื้นตัวจากขาดทุนในไตรมาส 1/2563 และไตรมาส 4/2563 สาเหตุหลักจากธุรกิจ EPC ไม่มีผลกระทบต้นทุนส่วนเพิ่มงาน CC3 หลังปิ ดงานสิ้นปี 2563 ทำให้คาดว่ามี Gross margin รวม 20.8% ดีขึ้นจาก 17.3% ในไตรมาส 1/63 และ 7.7% ในไตรมาส 4/2563
ประกอบกับคาดรายได้รวมเพิ่มขึ้น 3% เมื่อเทียบจากไตรมาสก่อน และเพิ่มขึ้น 10% เมื่อเทียบจากปีก่อน เหตุจากธุรกิจจำหน่ายสายสัญญาณ และธุรกิจเทเลคอม ส่วนธุรกิจ EPC มีรายได้เติบโตสูงเมื่อเทีบยจากไตรมาสก่อน จากส่งมอบงาน APM
นอกจากนั้น บล.โนมูระ พัฒนสิน ปรับเพิ่มกำไรสุทธิปี 2564-2565 ขึ้น 1% / 10% สะท้อน 1) ประมาณการใหม่ของ ITEL ที่ปรับขึ้นตามวิเคราะห์ 2 เม.ย.2564 และ 2) ปรับสมมติฐาน Backlog ธุรกิจ EPC ใหม่จากสิ้นปี 2563 มี Backlog มูลค่าคงเหลือสูงกว่าคาดเดิม และปรับสมมติฐานงานเซ็นใหม่ปีนี้เป็น 650 ล้านบาท (เดิมมูลค่า 300 ล้านบาท) ส่งผลให้คาดปี 2564 มีกำไรสุทธิ 287 ล้านบาท เพิ่มขึ้น 47% เมื่อเทียบจากปีก่อน และปี 2565 คาดกำไรสุทธิ 340 ล้านบาท เพิ่มขึ้น 18% เมื่อเทียบจากปีก่อน รวมทั้งประเมินราคาเป้าหมายปี 2564 ใหม่เป็น 5.80 บาท (เดิม 5.40 บาท) คงคำแนะนำ “ซื้อ” หุ้น ILINK จากผลการดำเนินงานปีนี้เติบโตดีขึ้น และมี Valuation ไม่แพง เมื่อเทียบกับแนวโน้มการเติบโตของกำไร